
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1762 

19 Ιουλίου 2013 


ΑΠΟΦΑΣΕΙ Σ 

Αριθμ. ΠΟΑ. 1179 

Καθορισμός του υποχρεωτικού περιεχομένου του φακέ¬ 
λου τεκμηρίωσης, του περιεχομένου του συνοπτικού 
πίνακα πληροφοριών, της γλώσσας στην οποία τη¬ 
ρούνται οι ως άνω πληροφορίες, των μεθόδων, τρό¬ 
πων και διαδικασιών προσδιορισμού των τιμών των 
συναλλαγών αυτών, της επικαιροποίησης του φακέ¬ 
λου τεκμηρίωσης, καθώς και κάθε άλλης αναγκαίας 
λεπτομέρειας για την εφαρμογή των διατάξεων του 
άρθρου 39Α του Κ.Φ.Ε. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 2 του άρθρου 39 του 
Κώδικα Φορολογίας Εισοδήματος, που κυρώθηκε με το 
ν. 2238/1994 (ΦΕΚ 151 Α'), όπως ισχύουν μετά την τρο¬ 
ποποίησή τους με την περίπτωση α' της παραγράφου 
3 του άρθρου 64 του ν. 4170/2013 (ΦΕΚ 163Α'). 

β) Τ ις διατάξεις του άρθρου 39Α του Κώδικα Φορο¬ 
λογίας Εισοδήματος, όπως ισχύουν. 

γ) Τις διατάξεις της παραγράφου 17 του άρθρου 11 
του ν. 4110/2013 (ΦΕΚ 17Α'), όπως ισχύουν. 

δ) Την αριθ. ΥΠΟΙΚ 07927 ΕΞ2012 (ΦΕΚ 2574Β724.9.2012) 
κοινή απόφαση του Πρωθυπουργού «Ανάθεση Αρμοδιοτή¬ 
των στον Υφυπουργό Οικονομικών Γεώργιο Μαυραγάνη». 

ε) Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

ΚΕΦΑΛΑΙΟ Α' 

ΥΠΟΧΡΕΟΙ ΣΕ ΤΕΚΜΗΡΙΩΣΗ ΤΙΜΩΝ 
ΕΝΔΟΟΜΙΛΙΚΩΝ ΣΥΝΑΛΛΑΓΩΝ 

Ημεδαπές επιχειρήσεις, ανεξαρτήτως νομικής μορφής, 
που συνδέονται με άλλες επιχειρήσεις κατά την έννοια της 
παραγράφου 2 του άρθρου 39 του Κ.Φ.Ε., υποχρεούνται να 
τηρούν φάκελο τεκμηρίωσης τιμών των συναλλαγών τους 
με αυτές. Την ίδια υποχρέωση έχουν και οι μόνιμες εγκα¬ 
ταστάσεις αλλοδαπής επιχείρησης στην Ελλάδα για τις 
συναλλαγές τους με το κεντρικό και με τις συνδεδεμένες 
επιχειρήσεις του κεντρικού τους στην αλλοδαπή, καθώς 
και οι ημεδαπές επιχειρήσεις για τις συναλλαγές τους με 
μόνιμες εγκαταστάσεις τους στην αλλοδαπή. 


Σε περίπτωση που στη διάρκεια της διαχειριστικής 
περιόδου για την οποία καταρτίζεται ο φάκελος τεκμη¬ 
ρίωσης, ανεξάρτητες επιχειρήσεις καταστούν συνδεδε¬ 
μένες κατά την έννοια της παραγράφου 2 του άρθρου 
39 του Κ.Φ.Ε. η υποχρέωση τεκμηρίωσης υφίσταται για 
συναλλαγές που πραγματοποιήθηκαν από την ημερο¬ 
μηνία σύνδεσής τους και μετά. Σε περίπτωση διακοπής 
της σχέσης σύνδεσης στη διάρκεια της διαχειριστικής 
περιόδου, υποχρέωση τεκμηρίωσης υφίσταται για συ¬ 
ναλλαγές που πραγματοποιήθηκαν μέχρι την ημερομη¬ 
νία διακοπής της σχέσης, καθώς και για μεταγενέστερες 
συναλλαγές, για τις οποίες είχαν υπογράφει σχετικές 
συμβάσεις κατά το χρονικό διάστημα που υφίστατο η 
σχέση σύνδεσης. 

Απαλλάσσονται από την υποχρέωση τεκμηρίωσης 
τιμών και της τήρησης σχετικού φακέλου, οι εμπορο- 
βιομηχανικές εταιρείες που έχουν εγκατασταθεί στην 
Ελλάδα με τις διατάξεις του α.ν. 89/1967. Επίσης, από 
την υποχρέωση αυτή απαλλάσσονται οι επιχειρήσεις οι 
οποίες εντός της διαχειριστικής περιόδου πραγματοποί¬ 
ησαν συναλλαγές με μία ή περισσότερες συνδεδεμένες 
επιχειρήσεις, έως και εκατό χιλιάδες (100.000) ευρώ 
αθροιστικά, και με την προϋπόθεση ότι τα ακαθάριστα 
έσοδα για το σύνολο των συνδεδεμένων με τις οποί¬ 
ες πραγματοποίησαν συναλλαγές μέσα στην περίοδο 
αυτή δεν υπερβαίνουν τα πέντε εκατομμύρια (5.000.000) 
ευρώ. Σε περίπτωση που τα ακαθάριστα έσοδα για το 
σύνολο των συνδεδεμένων υπερβαίνουν τα πέντε εκα¬ 
τομμύρια 5.000.000 ευρώ, το πιο πάνω όριο ορίζεται στις 
διακόσιες χιλιάδες (200.000) ευρώ αθροιστικά. 

ΚΕΦΑΛΑΙΟ Β' 

ΠΕΡΙΕΧΟΜΕΝΟ ΦΑΚΕΛΟΥ ΤΕΚΜΗΡΙΩΣΗΣ 

Σε περίπτωση ημεδαπής επιχείρησης η οποία είναι 
μέλος ομίλου, πολυεθνικού ή ημεδαπού, ο «φάκελος 
τεκμηρίωσης» αποτελείται από δύο μέρη, τον «βασικό 
φάκελο τεκμηρίωσης» και τον «ελληνικό φάκελο τεκμη¬ 
ρίωσης», ο οποίος συμπληρώνει τον «βασικό φάκελο» 
και περιέχει πρόσθετες πληροφορίες σχετικά με τις 
επιχειρήσεις-μέλη του ομίλου. Όταν ημεδαπή επιχεί¬ 
ρηση πραγματοποιεί συναλλαγές με άλλες συνδεδεμέ¬ 
νες επιχειρήσεις, ημεδαπές ή αλλοδαπές ή με μόνιμες 
εγκαταστάσεις της στην αλλοδαπή, καθώς και όταν 

μόνιμες εγκαταστάσεις αλλοδαπής επιχείρησης στην 
Ελλάδα πραγματοποιούν συναλλαγές με το κεντρικό ή 
με συνδεδεμένες επιχειρήσεις του κεντρικού τους στην 
αλλοδαπή, ο φάκελος τεκμηρίωσης αποτελείται μόνο 
από τον «ελληνικό φάκελο τεκμηρίωσης», 
α. Βασικός φάκελος τεκμηρίωσης 
Ο «βασικός φάκελος» είναι κοινός για όλες τις επιχειρή¬ 
σεις του ομίλου και περιέχει κοινές τυποποιημένες πλη¬ 
ροφορίες για αυτές και τις μόνιμες εγκαταστάσεις τους. 
Πιο αναλυτικά περιλαμβάνει τα εξής στοιχεία: 
αα) μια γενική περιγραφή της μητρικής επιχείρησης 
και της στρατηγικής της, συμπεριλαμβανομένων των 
αλλαγών που έγιναν σε σύγκριση με το προηγούμενο 
οικονομικό έτος, 

ββ) μια γενική περιγραφή της οργανωτικής, νομικής 
και λειτουργικής δομής του ομίλου που περιλαμβάνει 
το οργανόγραμμα, τον κατάλογο των μελών του ομίλου, 
συμπεριλαμβανομένων και των μόνιμων εγκαταστάσεων 
καθώς και περιγραφή της σχέσης σύνδεσης αυτών. 

γγ) μια γενική περιγραφή των συνδεδεμένων εταιρει¬ 
ών ή και των μονίμων εγκαταστάσεών τους που συμμε¬ 
τέχουν στις προς τεκμηρίωση συναλλαγές, 
δδ) μια γενική περιγραφή των προς τεκμηρίωση συ¬ 
ναλλαγών στις οποίες συμμετέχουν οι συνδεδεμένες 
εταιρείες, ήτοι μια γενική περιγραφή: 

(ί) της φύσης των συναλλαγών (πώληση αγαθών, πα¬ 
ροχή υπηρεσιών, χρηματοοικονομικές συναλλαγές, άυλα 
περιουσιακά στοιχεία, κλπ.), 

(μ) της ροής των τιμολογίων και 
(ιϋ) του ύψους των συναλλαγών 
εε) μια γενική περιγραφή των επιτελούμενων λειτουρ¬ 
γιών, των κινδύνων που αντιμετωπίζονται, καθώς και των 
αλλαγών που μπορεί να επέρχονται στις λειτουργίες 
και στους κινδύνους σε σχέση με το προηγούμενο οι¬ 
κονομικό έτος. 

στστ) την ιδιοκτησία άυλων περιουσιακών στοιχείων 
των μελών του ομίλου (διπλώματα ευρεσιτεχνίας, εμπο¬ 
ρικά σήματα, εμπορικές ονομασίες, τεχνογνωσία, κ,λπ.) 
και την πληρωμή ή είσπραξη δικαιωμάτων, 
ζζ) μια περιγραφή της τιμολογιακής πολιτικής του 
ομίλου που να επεξηγεί την τήρηση της αρχής της 
ανοιχτής αγοράς (Αγππ’5 ΕοηρΙίι ΡπηοίρΙθ) στις ενδοομι- 
λικές συναλλαγές. 

ηη) κατάλογο συμφωνιών κατανομής κόστους, απο¬ 
φάσεων προέγκρισης μεθοδολογίας ενδοομιλικής τιμο¬ 
λόγησης και δικαστικών αποφάσεων που αφορούν τα 
μέλη του ομίλου, σχετικά με τον καθορισμό των τιμών 
των συναλλαγών τους, 
β. Ελληνικός φάκελος τεκμηρίωσης 
Ο «ελληνικός φάκελος τεκμηρίωσης περιέχει τα ακό¬ 
λουθα στοιχεία: 

αα) λεπτομερή περιγραφή της επιχείρησης και της 
στρατηγικής της, συμπεριλαμβανομένων των αλλαγών που 
έγιναν σε σύγκριση με το προηγούμενο οικονομικό έτος, 
ββ) λεπτομερή περιγραφή των προς τεκμηρίωση συ¬ 
ναλλαγών η οποία περιλαμβάνει: 

ί) τη φύση των συναλλαγών (πώληση αγαθών, παρο¬ 
χή υπηρεσιών, χρηματοοικονομικές συναλλαγές, άυλα 
περιουσιακά στοιχεία, κλπ.), 
ϋ) τη ροή των τιμολογίων και 
ιϋ) το ύψος των συναλλαγών 


γγ) συγκριτική ανάλυση, ήτοι: 

ί) χαρακτηριστικά των περιουσιακών στοιχείων και 
των υπηρεσιών, καθώς και συναφείς πληροφορίες σχε¬ 
τικά με εσωτερικά και/ή εξωτερικά συγκριτικά στοιχεία, 
εφόσον διατίθενται, 

μ) λειτουργική ανάλυση (επιτελούμενες λειτουργίες, 
περιουσιακά στοιχεία που χρησιμοποιούνται, επιχειρη¬ 
ματικοί κίνδυνοι), 
ιϋ) συμβατικοί όροι, 
ίν) οικονομικές συνθήκες και 
ν) ειδικές στρατηγικές της επιχείρησης, 
δδ) επεξήγηση για την επιλογή και την εφαρμογή της/ 
των μεθόδου/ων προσδιορισμού των τιμών των ενδοο- 
μιλικών συναλλαγών. 

ΚΕΦΑΛΑΙΟ Γ 

ΓΛΩΣΣΑ ΤΗΡΗΣΗΣ ΦΑΚΕΛΟΥ ΤΕΚΜΗΡΙΩΣΗΣ 

Τα στοιχεία του «βασικού φακέλου τεκμηρίωσης» τη¬ 
ρούνται σε γλώσσα διεθνώς αποδεκτή, κατά προτίμηση 
την αγγλική, όταν πρόκειται για αλλοδαπό όμιλο, με 
υποχρέωση μετάφρασής του στην ελληνική γλώσσα 
εφόσον ζητηθεί από την φορολογική αρχή, εντός εύλο¬ 
γου χρονικού διαστήματος και όχι πέραν των τριάντα 
(30) ημερών από την επίδοση σχετικής πρόσκλησης. Σε 
όλες τις λοιπές περιπτώσεις τα στοιχεία του φακέλου 
τεκμηρίωσης τηρούνται στην ελληνική γλώσσα. 

Ο φάκελος τεκμηρίωσης τηρείται είτε σε έντυπη, είτε 
σε ηλεκτρονική μορφή. 

ΚΕΦΑΛΑΙΟ Δ' 

ΠΕΡΙΕΧΟΜΕΝΟ ΣΥΝΟΠΤΙΚΟΥ ΠΙΝΑΚΑ ΠΛΗΡΟΦΟΡΙΩΝ 

Ο συνοπτικός πίνακας πληροφοριών υποβάλλεται 
ηλεκτρονικά στην Γενική Γραμματεία Πληροφοριακών 
Συστημάτων του Υπουργείου Οικονομικών πριν την έκ¬ 
δοση του φορολογικού πιστοποιητικού της παραγράφου 
5 του άρθρου 82 του Κ.Φ.Ε. και σε κάθε περίπτωση εντός 
πενήντα (50) ημερών από την ημερομηνία κλεισίματος 
της διαχειριστικής περιόδου, για χρήσεις που αρχίζουν 
από την 1η Ιανουάριου 2012 και μετά. 

Ο συνοπτικός πίνακας πληροφοριών είναι συνοδευ¬ 
τικός του φακέλου τεκμηρίωσης και υποβάλλεται προ- 
κειμένου να αξιοποιηθούν φορολογικά οι παρεχόμενες 
πληροφορίες. 

Σε καμία περίπτωση ο συνοπτικός πίνακας πληροφο¬ 
ριών δεν πρέπει να εκλαμβάνεται ως πλήρης και εκτενής 
τεκμηρίωση των ενδοομιλικών συναλλαγών προκειμένου 
να κριθεί ως απόδειξη για την συμβατότητα των τελευ¬ 
ταίων με την έννοια της παρ. 1 του άρθρου 39 του Κ.Φ.Ε. 
(«αρχή της ανοιχτής αγοράς ή της ελεύθερης αγοράς ή 
των ίσων αποστάσεων-ΑΓπι’δ ΕοηρΙίι ΡπηοίρΙθ»). 

Ο συνοπτικός πίνακας πληροφοριών υποβάλλεται με 
βάση το υπόδειγμα, το οποίο επισυνάπτεται ως παράρ¬ 
τημα της παρούσας. 

ΚΕΦΑΛΑΙΟ Ε' 

ΕΠΙΚΑΙΡΟΠΟΙΗΣΗ ΤΟΥ ΦΑΚΕΛΟΥ ΤΕΚΜΗΡΙΩΣΗΣ 

Με δεδομένο ότι ο φάκελος τεκμηρίωσης καταρτί¬ 
ζεται μετά τη λήξη της διαχειριστικής περιόδου δεν 
τίθεται θέμα επικαιροποίησης αυτού για αλλαγές που 
έγιναν μέσα στην ίδια διαχειριστική περίοδο. Ο φάκε¬ 
λος καταρτίζεται για κάθε διαχειριστική περίοδο και 
περιλαμβάνει όλες τις πληροφορίες που αναφέρονται 
στο κεφάλαιο Β'. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25075 


ΚΕΦΑΛΑΙΟ ΣΤ' 

ΜΕΘΟΔΟΙ ΠΡΟΣΔΙΟΡΙΣΜΟΥ 
ΤΩΝ ΤΙΜΩΝ ΤΩΝ ΕΝΔΟΟΜΙΛΙΚΩΝ ΣΥΝΑΛΛΑΓΩΝ 

Για τον προσδιορισμό των τιμών των ενδοομιλικών 
συναλλαγών χρησιμοποιείται η «αρχή της ανοικτής 
αγοράς ή της ελεύθερης αγοράς ή των ίσων αποστά¬ 
σεων (ΑΓπι’ε ΕθηρΙά ΡπποίρΙθ)», όπως περιγράφεται στο 
πρώτο εδάφιο της παραγράφου 1 του άρθρου 39 του 
ν. 2238/1994. Η αρχή αυτή αποτυπώνεται στην παράγραφο 
1 του άρθρου 9 του Προτύπου Φορολογικών Συμβάσεων 
Εισοδήματος και Κεφαλαίου του ΟΟΣΑ (ΟΕΘΩ ΜοάθΙ Τεχ 
ΘοπνοπΙιοη οη Ιηοοπιο εηά ΟβρίίεΙ) και έχει ως ακολούθως: 

«Εάν επικρατούν ή επιβάλλονται στις εμπορικές ή οικο¬ 
νομικές σχέσεις των δύο (συνδεδεμένων) επιχειρήσεων 
όροι διαφορετικοί από εκείνους που θα επικρατούσαν 
μεταξύ ανεξάρτητων επιχειρήσεων, τότε τα κέρδη τα 
οποία, αν δεν υπήρχαν οι όροι αυτοί, θα μπορούσαν να 
είχαν πραγματοποιηθεί από μια από τις επιχειρήσεις, 
αλλά λόγω αυτών των όρων δεν πραγματοποιήθηκαν, 
μπορούν να συμπεριληφθούν στα κέρδη της επιχείρη¬ 
σης αυτής και να φορολογηθούν ανάλογα.» 

Για την διαπίστωση εφαρμογής της παραπάνω αρχής, 
λαμβάνονται υπόψη, σύμφωνα με την παρ. 5 του άρθρου 
39 του Κ.Φ.Ε., οι «Κατευθυντήριες Οδηγίες του ΟΟΣΑ 
περί Ενδοομιλικών Τιμολογήσεων για τις Πολυεθνικές 
Επιχειρήσεις και τις Φορολογικές Αρχές (ΟΕΟϋ Τι·3Π5ϊθγ 
Ρποίπρ ΟυίάθΙίπθε ίοΓ Τεχ ΑάπιίπίείΓεΙίοηε εηά ΜυΙΙίηείίοηεΙ 
ΕηΙθΓρπεβε)», όπως κάθε φορά επικαιροποιούνται (τε¬ 
λευταία επικαιροποιημένη έκδοση 2010). 

Σύμφωνα με τις οδηγίες αυτές, οι μέθοδοι διακρίνονται 
ανάλογα με τη λειτουργία που επιτελούν ως ακολούθως: 
α. Στις παραδοσιακές ή κλασσικές μεθόδους: 
αα. Μέθοδος της συγκρίσιμης μη ελεγχόμενης τιμής, 
ββ. Μέθοδος της τιμής μεταπώλησης 
γγ. Μέθοδος κόστους πλέον περιθώριο κέρδους, 
β. Στις συναλλακτικές μεθόδους οι οποίες βασίζονται 
στα κέρδη (μικτά ή καθαρά): 

αα. Μέθοδος του καθαρού περιθωρίου κέρδους συ¬ 
ναλλαγής και 

ββ. Μέθοδος επιμερισμού κερδών. 

Μέθοδος της συγκρίσιμης μη ελεγχόμενης τιμής 
(ΟοπιρεΓεόΙθ ΙΙηοοπίΓοΙΙθά Ριίοθ ΜοΙάοά - ΟΙΙΡ). 

Με βάση τη μέθοδο αυτή, η τιμή μιας ενδοομιλικής 
συναλλαγής συγκρίνεται με τη τιμή μιας παρόμοιας 
συναλλαγής μεταξύ ανεξάρτητων επιχειρήσεων. 

Μέθοδος Τιμής Μεταπώλησης (ΡοεεΙθ Ριίοθ ΜθΙάοά 
- ΒΡΜ) 

Με βάση τη μέθοδο αυτή, η τιμή της ενδοομιλικής 
συναλλαγής είναι ίση με την τιμή μεταπώλησης προϊ¬ 
όντος ή υπηρεσίας που έχει αγοραστεί από συνδεδε- 
μένη επιχείρηση σε ανεξάρτητη επιχείρηση, μείον το 
μικτό περιθώριο κέρδους που θα πραγματοποιείτο σε 
παρόμοια συγκρίσιμη συναλλαγή μεταξύ ανεξάρτητων 
επιχειρήσεων. 

Μέθοδος κόστους πλέον περιθώριο κέρδους (ΟοεΙ 
ρΐυε ΜθΙΙιοά - ΟΡΜ) 

Με βάση τη μέθοδο αυτή, η τιμή μιας ενδοομιλικής συ¬ 
ναλλαγής καθορίζεται εφαρμόζοντας επί του κόστους 
ένα κατάλληλο περιθώριο κέρδους, όπως αυτό θα ίσχυε 
μεταξύ ανεξάρτητων επιχειρήσεων. 

Μέθοδος του καθαρού περιθωρίου κέρδους συναλλα¬ 
γής (ΤΓεηεεοΙίοηεΙ ΝθΙ Μ3ΐτ)ίη ΜβΙΙιοά - ΤΝΜΜ) 

Με βάση τη μέθοδο αυτή, το καθαρό περιθώριο κέρ¬ 
δους μιας συναλλαγής μεταξύ συνδεδεμένων επιχει¬ 


ρήσεων συγκρίνεται με το καθαρό περιθώριο κέρδους 
το οποίο επιτυγχάνουν ανεξάρτητες επιχειρήσεις υπό 
παρόμοιες συνθήκες. Το περιθώριο καθαρού κέρδους 
εξετάζεται σε συνάρτηση προς ορισμένο οικονομικό 
μέγεθος, όπως κύκλο εργασιών, κόστος κτήσης, χρησι¬ 
μοποιούμενα πάγια. 

Μέθοδος επιμερισμού κερδών (ΡΓοίίΙ δρϋί ΜβΙάοά - 
Ρ3Μ) 

Με βάση τη μέθοδο αυτή, το καθαρό κέρδος ή η ζημία 
που προκύπτει από μία ενδοομιλική συναλλαγή κατανέ- 
μεται μεταξύ των συνδεδεμένων επιχειρήσεων ανάλογα 
με τη συνεισφορά τους στη συναλλαγή. 

Οι παραδοσιακές μέθοδοι είναι ο αμεσότερος τρόπος 
για να εξακριβωθεί κατά πόσον οι συναλλαγές μεταξύ 
συνδεδεμένων επιχειρήσεων ακολουθούν την αρχή της 
ελεύθερης αγοράς (Αιπϊε ΕθηρΙά ΡηηοίρΙβ). Κατά συνέ¬ 
πεια, οι παραδοσιακές μέθοδοι προτιμώνται των άλλων 
μεθόδων. Σε περίπτωση που δεν υπάρχουν διαθέσιμα ή 
επαρκή στοιχεία για την εφαρμογή των παραδοσιακών 
μεθόδων, οι επιχειρήσεις μπορούν αιτιολογημένα να 
εφαρμόσουν τις συναλλακτικές μεθόδους. 

Γ ια την εφαρμογή των ως άνω μεθόδων, χρησιμοποι¬ 
ούνται συγκριτικά στοιχεία, τα οποία διακρίνονται σε: 

α) εσωτερικά, τα οποία προκύπτουν από συγκρίσιμες 
συναλλαγές της κρινόμενης επιχείρησης με μια ανε¬ 
ξάρτητη επιχείρηση ή συγκρίσιμες συναλλαγές μιας 
συνδεδεμένης με την κρινόμενη επιχείρηση με μια ανε¬ 
ξάρτητη επιχείρηση και 

β) εξωτερικά, τα οποία προκύπτουν από συγκρίσιμες 
συναλλαγές μεταξύ ανεξάρτητων προς την κρινόμενη 
επιχείρηση. 

Ως συγκρίσιμες συναλλαγές νοούνται αυτές οι οποί¬ 
ες ταυτίζονται ή παρουσιάζουν ομοιότητα ως προς το 
αντικείμενο και τα άλλα χαρακτηριστικά τους και των 
οποίων οι τυχόν διαφορές στους ειδικότερους όρους 
δεν μπορούν να επηρεάσουν σημαντικά το συμφωνού- 
μενο τίμημα ή η επίδραση των διαφορών αυτών μπορεί 
να εξαλειφθεί μέσω κατάλληλων προσαρμογών. 

Παράγοντες που καθορίζουν και επηρεάζουν τη συ- 
γκρισιμότητα των συναλλαγών μεταξύ συνδεδεμένων 
επιχειρήσεων είναι: 

α. τα χαρακτηριστικά των αγαθών ή υπηρεσιών που 
αποτελούν το αντικείμενο των συναλλαγών, όπως: 

- για τα ενσώματα αγαθά, τα φυσικά χαρακτηριστικά 
προϊόντος, η ποιότητα, η αξιοπιστία, η διαθεσιμότητα, 
ο όγκος πωλήσεων, 

- για τα άυλα περιουσιακά στοιχεία, η μορφή της συ¬ 
ναλλαγής (πώληση ή παραχώρηση χρήσης), το είδος του 
άυλου περιουσιακού στοιχείου, η διάρκεια και η έκταση 
της νομικής προστασίας, τα προσδοκώμενα οφέλη από 
τη χρήση αυτών, 

- για τις υπηρεσίες, η φύση και η έκταση παρεχόμενων 
υπηρεσιών. 

β. οι σημαντικές οικονομικές λειτουργίες, οι κίνδυνοι 
που αναλαμβάνονται και τα μέσα (κτίρια, εξοπλισμός, 
άυλα, κλπ) που χρησιμοποιούνται, τα οποία αποτελούν 
στοιχεία της λειτουργικής ανάλυσης (ίυηοΐίοηβΐ επβίγείε) 
που περιλαμβάνεται στον φάκελο τεκμηρίωσης. 

γ. οι συμβατικοί όροι, δηλαδή ο καταμερισμός ευθυνών, 
κινδύνων και οφελών μεταξύ των συνδεδεμένων επιχειρή¬ 
σεων (προθεσμίες, εγγυητικοί όροι σε συμβόλαια, κ.λπ.). 

δ. οι οικονομικές συνθήκες των συγκρινόμενων μερών 
και των συναλλαγών τους, (γεωγραφική θέση, αγοραστι¬ 
κή δύναμη, ανταγωνιστικότητα, μέγεθος αγοράς, κόστος 
παραγωγής, κόστος εργασίας, κ.λπ.). 

ε. ειδικές στρατηγικές που ασκούνται από την επιχεί¬ 
ρηση (π.χ. προσπάθεια διείσδυσης σε αγορές, ανάπτυ¬ 
ξη νέων και καινοτόμων προϊόντων, αύξηση μεριδίου 
αγοράς, κ,λπ.). 

Για την άντληση συγκριτικών στοιχείων οι επιχειρή¬ 
σεις μπορούν να χρησιμοποιούν και οποιαδήποτε τράπε¬ 
ζα πληροφοριών, με υποχρεωτική αναφορά στο φάκελο 
τεκμηρίωσης των στοιχείων αυτής (ονομασία, πάροχος, 
έκδοση, πλήθος στοιχείων κ.λπ.). 

Σε περίπτωση που από την εφαρμογή της ακολου¬ 
θούμενης μεθόδου ενδοομιλικής τιμολόγησης και τη 
χρήση συγκριτικών στοιχείων προκύπτει ένα εύρος 
τιμών ή κέρδους, απορρίπτεται το 25% των χαμηλότε¬ 
ρων τιμών και το 25% των υψηλότερων, με τη χρήση 
τεταρτημόριων. 

Ο προσδιορισμός των τεταρτημόριων γίνεται ως εξής: 

01 = πρώτο τεταρτημόριο = 25° εκατοστιαίο σημείο 


02 = διάμεσος = 50° εκατοστιαίο σημείο 
03 = τρίτο τεταρτημόριο = 75° εκατοστιαίο σημείο 
Ως συμβατή με την αρχή της ελεύθερης αγοράς (Αι-ηη’ε 
ΕθηρΙίι ΡπηοίρΙβ), θεωρείται οποιαδήποτε τιμή μεταξύ 
του πρώτου και του τρίτου τεταρτημόριου (25ου εκα¬ 
τοστιαίου σημείου έως και του 75ου εκατοστιαίου ση¬ 
μείου), με επαρκή αιτιολόγηση της επιλογής. 

ΚΕΦΑΛΑΙΟ Ζ' 

ΕΝΑΡΞΗ ΙΣΧΥΟΣ 

Η παρούσα ισχύει για ενδοομιλικές συναλλαγές που 
πραγματοποιούνται σε διαχειριστικές περιόδους που 
αρχίζουν από την 1η Ιανουάριου 2012 και μετά, ανεξάρ¬ 
τητα από την ημερομηνία λήξης αυτών. 

Για διαχειριστικές περιόδους που άρχισαν πριν την 
1η Ιανουάριου 2012 και μετά την έναρξη ισχύος του 
ν. 3775/2009 (διαχειριστικές περιόδους για τις οποίες η 
προθεσμία υποβολής δήλωσης φορολογίας εισοδήμα¬ 
τος γεννάται από 1η Ιανουάριου 2011 και μετά) λαμβά- 
νονται υπόψη οι φάκελοι τεκμηρίωσης που ορίζονται με 
τις διατάξεις του άρθρου 26 του ν. 3728/2008. 



ΣΥΝΟΠΤΙΚΟΣ ΠΙΝΑΚΑΣ ΠΛΗΡΟΦΟΡΙΩΝ 

1 180 3166 Κωδικός Χώρας 

2 Ευρωπαϊκή Ένωση 

3 Ευρωπαϊκός Οικονομικός Χώρος 

4 Σύμβαση Αποφυγής Διπλής Φορολογίας 

150 3166 Κωδικός Χώρας 

Υπάρχει δυνατότητα πολλαπλής επιλογής. 

Εφόσον υπάρχει μεταβολή μέσα στη συγκεκριμένη διαχειριστική περίοδο. 



















2. Λειτουργίες και κίνδυνοι υποβάλλουσας επιχείρησης 

□ 

□ 














Χρησιυοποιπθέντα Πάνια 8 


Ενσώματα (εγκαταστάσεις και εξοπλισμός) 

Άυλα (εμπορικά σήματα, πατέντες, τεχνογνωσία κ.λπ 















□ 

□ 

□ 

□ 

□ 

□ 

□ 

□ 








1 Κίνδυνοι που αναλαμβάνονται 8 


Επιχειρηματικός / Εμπορικός 

Έρευνας και ανάπτυξης 

Πιστωτικός 

Επισφάλειας 

Εγγυήσεων 

Συναλλαγματικός 

Διατήρησης Αποθεμάτων 

Άλλος 







Υπάρχει αλλαγή στους κινδύνους που αναλαμβάνει η 

επιχείρηση. ΝΑΙ ϋ ΟΧΙΟ 


□ 

□ 

□ 

□ 

□ 

□ 

□ 

□ 

□ 

□ 

□ 

□ 

□ 

□ 

Υπάρχει αλλαγή στις λειτουργίες που αναλαμβάνει η 

επιχείρηση. ΝΑΙ □ ΟΧΙ □ 

Λειτουονίεσ που επιτελούνται 8 


Έρευνα και ανάπτυξη 

Παραγωγή 

Διανομή 

Αντιπροσώπευση 

Τεχνική υποστήριξη 

Εξυπηρέτηση πελατών 

Προώθηση πωλήσεων 

Μεταφορές 

Αποθήκευση 

Χρηματοδότηση 

Ποιοτικός έλεγχος 

Διοικητικές Υπηρεσίες 

Λοιπές υπηρεσίες 

Άλλες 


Υπάρχει δυνατότητα πολλαπλής επιλογής. 

Πώληση/παροχή 
σε € 















Μέθοδος 

τεκμηρίωσης 10 















Αγορά/λήψη σε € 

Πρώτες ύλες 

Προϊόντα 

Εμπορεύματα 

Δικαιώματα 

Σήματα 

Λοιπά άυλα 

Αμοιβές διανομής, μάρκετινγκ 
και διαφήμισης 

Διοικητική 

Υποστήριξη 

Χρηματοοικονομικές συναλλαγές 
(τόκοι, μερίσματα, χρηματοδοτικές 
μισθώσεις, χρεόγραφα, ασφάλειες, 
κ.λπ.) 

Μεταβίβαση περιουσιακών 
στοιχείων 

Τεχνική Υποστήριξη 

Εκμίσθωση 

Αποθήκευση 


150 3166 Κωδικός Χώρας 

10 Μέθοδοςτης συγκρίσιμης μη ελεγχόμενης τιμής (ΟΙΙΡ) = 1, τιμής μεταπώλησης (ΚΡΜ) = 2, κόστους πλέον περιθώριο κέρδους (ΘΡΜ) = 3, καθαρού περιθωρίου κέρδους συναλλαγής 
(ΤΝΜΜ) = 4, επιμερισμού κερδών (Ρ5Μ) = 5 , άλλη = 6, με δυνατότητα επιλογής περισσοτέρων της μιας μεθόδων. 

Έρευνα & Ανάπτυξη 

Λοιπές Υπηρεσίες 

Επιδότηση - Διαγραφή χρεών 

Κατανομή δαπανών (Συμφωνίες 
Κατανομής Κόστους) 11 

Λοιπά 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - θ-πταϊΙ: ννοόιτΐ33ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 7621907 130012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































